**הוא הלך בשדות:**

**דמותו של אורי ה גיבור ? !**

הרומן "הוא הלך בשדות" מאת משה שמיר שנכתב ב-1945-6

מציגה את דמותו וסיפורו של אורי, הילד הראשון של קיבוץ "גת העמקים", בתקופה שלפני הקמת המדינה.

משנת 1945 ועד הקמת המדינה, התקופה מאופיינת בשני מישורים, מיחד עולים מארצות אירופה ובמיוחד ניצולי השואה ובוגרי מחנות ההשמדה, מאידך צעירים הנלחמים, בבריטים ובערבים בארץ ישראל על ארץ ישראל.

במרכז הרומן "הגיבור" אורי, בן  19, בהמשך נראה שדמותו וגבורתו מורכבת מרבדים שונים.

אורי חוזר מלימודיו חזרה אל הקיבוץ שהוריו הקימו, בו גדל והתחנך, אלא שפתאום אינו יכול למצוא בו את מקומו פיזית ורוחנית כאחד.

הוריו נפרדו וכל אחד מהם מקיים בקיבוץ שגרת חיים אשר לאורי, אין מקום בו.

אורי מתקשה להשיג לעצמו חדר ושיבוץ מקצועי בקיבוץ, ומתקשה לקיים קשרים רגשיים עם סביבתו.

אורי מפתח מערכת יחסים סבוכה ומיוסרת עם מיקה, ניצולת שואה מקבוצת ילדי טהרן, שאביו של אורי, ווילי כהנא, הביא לקיבוץ והדריך.

מיקה שכל חלומה לבנות משפחה, נכנסת להיריון ומנסה לבסס זוגיות עם אורי, אולם, אורי מעדיף לברוח לאימוני הפלמ"ח והוואי הצברי, המאצ'ו והבלורית. כשאורי, מאמן את הטירונים, הוא, פוקד על החייל הפחות מנוסה מכולם, להתאמן בהשלכת רימון חי.

החייל נכשל בזריקת הרימון, וכדי להציל את שאר הטירונים אורי קופץ על הרימון ומתפוצץ אתו. ובמעשהו ובגבורתו, אורי מציל את חייהם של לוחמיו הטירונים.

לאחר מותו מיקה מחליטה לשמור על הריונה וללדת את בנו של אורי, אף שהילד לא יידע את אביו.

המעשה שלו הוא בעת ובעונה אחת מעשה גבורה ומעשה התאבדות בתאונה ובחוסר מקצועיות, שאורי עצמו גרם לה.

עיקר המסר שהרומן מעלה, נוגע במתח, בין האידאל והערך של האינדיבידואל (מיקה) לבין האידאל והערך של הקולקטיב, של החזון הציוני והלאומי (אורי ).

הרומן מעביר מסר חברתי, פוליטי ומצב קיומי.

על אורי "הגיבור".

אורי הגיבור נולד וצמח לתוך השדות והמרחבים. של הקיבוץ והקבוצה, תפיסת העולם של הקיבוץ, היא מחייבות לכלל ולארץ, (עם הקמת המדינה, החזון של הקיבוך יורחב לרעיון " בינוי אומה" ולביסוס חברה בעלת חוסן לאומי) ולכן חברי הקיבוץ, מקריבים עצמם ללא היסוס למען הכלל ולמען הגשמת החזון הציוני. לכן גם וילי ואברהם, מתגייסים בתחומים שונים למען מטרה משותפת- ארץ ישראל.

חייו הפרטיים של אורי זניחים ביחס לאידיאל הציוני וביחס להקמת המדינה.

אורי עושה בחירה מרצון ומדעתו "החופשית" שעשייה ומילוי חובה לאומית, זהו מובן מאליו, ומטרתו הייתה להציג בחירה זו, בחירה בקולקטיב ובלאום כבחירה הירואית והכרחית, ועל כן את אורי כגיבור לאומי.

לדעתי, ברומן יש מסר נוסף, והוא כתב האשמה נוקב נגד תרבותו וזהותו של ה"צבר" חסר המעצורים ונגד דור ההורים, מעצבי החברה שבה התחנכו והתעצבו לוחמי תש"ח.

ואולי, בשל כך הספר נמסר לפרסום בשנת 1947, ונגנז עקב המסר הנוקב הזה.

אם כן האם אורי גיבור ישראל ? גיבור שמסר נפשו על קידוש השם, או שמה נער שמקדש את המוות מעין ג'יאהד מודרני – חסר תקנה.

הקונפליקט בהצגה, הוא **בין רצון הפרט ומימוש עצמי לבין ערכי הקולקטיב** והאידיאל הציוני שלמענו צריך לפעול ולהתגייס על פי צו השעה לשליחות לאומית.

במציאות זאת אורי ניצב בלב הקונפליקט, היינו קונפליקט שמהווה השקפה לאותה התקופה, תקופת שנות ה-40 בארץ ישראל, בה בחרו רבים להקריב את חייהם הפרטיים, את חיי המשפחה והאינדיבידואל למען הלאום, והאידיאל הציוני.

האם באמת האידיאל שהתלווה לדמות הצבר שמת רק בשביל להיות גיבור וההרואיזם שווים את מחיר הדם ששילמנו טרם הקמת המדינה ואנו משלמים עד היום?

אין דבר הירואי בנער שנהרג! באופן אירוני,

**המאבק הוא בין לעצב את גורלי בידי, לבין גלותיות.** המאבק הצבאי לעצמאות , הציב את הצבר לעומת דור המייסדים, כנושא לפיד האומץ והבעירה הפנימית, להוביל חלוציות בשדה עם מחרשה ובקרב עם רובה, זהו מאבק בין דורי, בין אורי לבין מיקה בין הפלמחניק והצבר לבין ניצולי השואה שהגיעו כדור נעול ואטום וכל רצונם רק לשרוד ולהקים משפחה.

**דמותו של אורי**הגיבור הראשי ,[אורי](http://he.shvoong.com/tags/%D7%90%D7%95%D7%A8%D7%99/) כהנא, שב לקיבוץ מלימודיו בבית ספר חקלאי בגיל 19, ומגלה שאמו רותק'ה ואביו וילי נפרדו. אמו קשרה את חייה עם גבר אחר, ואביו, שנמצא בשליחויות לאורך כל חייו התגייס כעת לצבא הבריטי, כנראה כדי לברוח מהסיטואציה המשפחתית המורכבת. אורי הוא [אדם](http://he.shvoong.com/tags/%D7%90%D7%93%D7%9D/) יצרי, גופני וכובש, הוא הבן האהוב של הקיבוץ כולו המצוי במרכז חיי החברה.

דמותו של אורי מייצגת את "הצבר המיתולוגי", אותה התגלמות הרואית של אדם הצומח בקיבוץ, יוצא להילחם ומקריב את חייו למען חבריו, התגלמות היצריות החיונית והקסם הגופני. הדבר תואם גם את האידיאלים הסוציאליסטיים של התקופה – את כוחו אורי שואב מהקולקטיב, הוא פורח בתוך קבוצה. הוא אינו אינטלקטואל. דמותו החיונית של אורי מעוצבת במונחים של השתלטות ואינן עומדות בסימן בגרות. יחסיו עם מיקה מתאפיינים בקצרים בתקשורת ומתחים, ומה שמונע מהם לפתח את הקשר לשלמות בוגרת הוא השירות בפלמ"ח. רעיון זה מורחב על ידי דמותו של אביו, שהרס את הנישואים שלו בשל הצורך להתגייס לשירות. דמותו של אורי במחזה "הוא הלך בשדות" של משה שמיר, הוא אב טיפוס צברי. נער שלא בגר, אחוז מבוכה, שיחסו לאנשים סביבו אטום וסתום קצת. הוא מת תוך מילוי המשימה העילאית בהקריבו את עצמו למען רעו ואחיו, אך במהלך הסיפור הדמות אינה משתנה, והוא נשאר אותו אורי כפי שהכרנו אותו בהתחלה.

**מאפייני דמות הצבר כפי שמשתקפים ברומן.**

את דמות הצבר מייצגת דמותו של אורי. הצבר שייך לקולקטיב. אורי שייך לקיבוץ ולפלמ"ח. אלו שני הגופים שייצגו את המציאות של אותם ימים. הוא אינו שייך להוריו. אינו שייך למיקה ואינו שייך לעצמו.

הקולקטיב, באם זה הקיבוץ או הפלמ"ח באים לפני חיים אישיים.

בעמ 78 הוא אומר למיקה, לאחר שהיא מבקשת ממנו שיגיע למחרת:

"אני רוצה לבוא מיקה, אבל להבטיח אינני יכול, בתפקיד שלי מיקה, אמא , אבא, קרובי משפחה, הכל טוב ויפה, בתנאי שלא יפריע ".

**האיפיון המרכזי שלו:**

בעל קוצים דוקרים - עולה בדבריה של אימו רותקה:"אני רק מתקרבת אליו והוא מוציא את קוציו ודוקר".

הצבר לא משפחתי - מיקה מספרת מה הייתה רוצה שיהיה לה:" בית ,מפות, וילונות, משפחה" (עמ 36). בעוד שלדברים האלה אין ערך בעיני אורי. הוא אחד מהחברה אך לא משפחתי, לא אחד ששואף לבנות לעצמו משפחה.

בעמ' 48 הוא שואל אותה באירוניה:" רב חסר לך ?". הוא צוחק על רעיון ההתמסדות המשפחתית.

לצבר אין הורים - משפחתו של אורי מפורקת. הוריו לא מתפקדים כמשפחה. היחסים בינו לבין הוריו פורמאליים, חסרי אינטימיות. המפגש עם וילי אביו הוא לא מפגש חם בין אב שלא ראה את בנו זמן רב:" תן יד, מה שלומך שייגץ?" (עמ' 18). המפגש עם רותקה חסר אינטימיות מפני שאברהם נמצא שם.

**הצבר מחויב לחברה לא למשפחה** - כשמגיע לקיבוץ, עוד לפני שפוגש את הוריו, מגיע למקלחת ומברר סידור עבודה.

**אדיש, מדחיק רגשות** - אורי מאופיין כמי שמדחיק רגשות וממעש בהפגנת רגשות ודיבורים. הוא אומר למיקה שהיא צריכה להיות חזקה בארץ הזאת שאסור לה להתעצבן ולהתרגש. בכך הוא מייצג את הצבר האדיש. הוא אינו מסוגל ממש לבטא את אהבתו למיקה ואינו מסוגל ליצור קשר אינטימי, אישי. בעמ 38 הוא אומר למיקה:" כל הטיול אני מנסה מכאן ומחזר משם ומסובב הנה ורומז שמה. אבל להגיד אינני מעז" . בעמ' 35 בסצינת הנשיקה רואים שמיקה מלמדת אותו איך להתנשק. כשמיקה מבטאת רגש הוא מנגן במפוחית. לא מסוגל ליצור קשר.

**הצבר כבעל אופי גברי** - גי'נג'י, נציג נוסף של הצבר, מאפיין בקשר עם אורי את הקשר בין הצברים הגברים. הקשר הוא פיזי, מאצ'ואיסטי. דבר הראשון שג'ינג'י עושה כשהוא רואה את אורי, הוא נותן לו צ'פחה. הוא יותר מוקצן מאורי בהבלטת דמות הצבר. בשיחתם הם מדברים בסלנג ועולה ממנה שקשר רומנטי והקמת משפחה הם ענין מוקצה.

**הצבר כמפקד** - אורי הוא המפקד. כיוון שהקיבוץ והפלמ"ח מהווים עבור בני הדור הצעיר בתקופתו של אורי מסגרת חיים והזדהות, כאן מתעצב עולמם החברתי ערכי. בפעולות הצבאיות מגיעים הצעירים לידי מימוש וביטוי עצמי. אורי קשור מאוד לכלל הקיבוץ ולפלמ"ח. קשריו עם מיקה מפריעים לרצונו לשוב לפעילות במסגרת הפלמ"ח, אך הפלמ"ח מכריע. בפלמ"ח הוא מגשים עצמו כמפקד: בביצוע המשימה הקשה הוא לוקח על עצמו את התפקיד העיקרי ונהרג בה.

**הצבר כאנטיתיזה ליהודי הגלותי** - דמויותיהן של מיקה וסמיון מייצגות את היהודי הגלותי במחזה. הם שונים מהצבר וצריכים לסגל לעצמם את תמונת עולמו של הצבר ודרכי התנהגותו. הצבר הוא לוחם גאה בעוד הגלותי כנוע. לגלותי יש שרשים והיסטוריה. לצבר אין שורשים משפחתיים, אין לו עבר, יש לו את הכאן ועכשיו הוא יוצר משהוא חדש.

**הצבר לא צריך להתאמץ כדי להשתייך לחברה ולמקום בו הוא גר** - אורי מכונה ע"י הכובסות "אורי שלנו" בעוד מיקה זרה. היא אומרת לאורי :" בימים האחרונים מסתכלים בי כאילו גנבתי מהם משהוא. אני צריכה להוכיח את עצמי קודם כל. להיות ראויה להתקבל במשפחה הטובה הזאת, גת העמקים. אילו היית מביא איזו נעה או תרצה..."

**דמותה של מיקה**

הדמות שמולו היא [מיקה](http://he.shvoong.com/tags/%D7%9E%D7%99%D7%A7%D7%94/) מ"ילדי טהרן" (ניצולת שואה שהגיעה לישראל דרך טהרן). לאורך חציו הראשון של [הסיפור](http://he.shvoong.com/tags/%D7%94%D7%A1%D7%99%D7%A4%D7%95%D7%A8/) מתפתח ומעמיק הקשר בינה לבין אורי, כאשר בחציו השני מיקה נכנסת להיריון ואורי הופך למפקד בפלמ"ח ונמצא רחוק מהקיבוץ. למרות שאורי מגיע לביקור של כמה שעות, מאבקי כוח ביניהם מונעים ממיקה לספר לו על כך, והיא מחליטה לבדה שתפיל את התינוק.

דמותה של מיקה היא אנטי תזה הומאנית ומורכבת לאורי, המעוצבת בזיקה לדמות היהודי הישן, היהודי הגלותי. הדמות הזו מאפילה על דמות העברי החדש, שמצטייר כנער מוגבל ואטום.ביום בו מיקה אמורה לעבור את ההפלה מתרחשת ספק תאונה ספק התאבדות לא מודעת של אורי, כאשר בשיעור הדרכה אחד החיילים מפיל את הרימון קרוב מדי לעצמו, ואורי מוצא את מותו בעודו מזנק כדי להדוף את הרימון. וילי, אביו של אורי, שנמצא בחופשה מהצבא, מנסה לעצור את מיקה מלהפיל במרוץ גורלי נגד הזמן. הסיפור מסתיים כשמיקה מספרת לוילי שהחליטה לא לעבור את ההפלה, כי היא מרגישה שהכל יסתדר בינה לבין אורי, אך היא מזהה לבסוף בעיניו של האב רמז לבשורות הקשות שהוא עומד לספר לה.

**דמותה של מיקה, כפרפראזה ליחס החברה לניצולי השואה -** במסגרת התלישות אותה מייצגת מיקה, אין מוזכרת משפחתה ואין אזכור ממשי לחייה הקודמים. ידוע לקורא שהיא באה "משם", ללא הורים או משפחה, רכוש או שייכות. בעוד שבספר משולבים באומנות ובדיוק פרטים רבים, הקשורים לאורי, להוריו, ולקיבוץ, אין מוזכרים פרטים אודות המקום ממנו באה מיקה. את העובדה שהיא באה "משם" מלחשים ילדי המשק, הדבר אינו נאמר באופן ישיר, ואין לאיש עניין לדעת מהיכן באה, ומה קרה למשפחתה. בעת פרסום הרומן שיקפו עובדות אלה את המצב הנתון בארץ, את יחס היישוב היהודי ל[ניצולי השואה](http://he.wikipedia.org/wiki/%D7%A0%D7%99%D7%A6%D7%95%D7%9C%D7%99_%D7%94%D7%A9%D7%95%D7%90%D7%94), ואת השתיקה שנגזרה על הניצולים, במסגרת ציפיית החברה הקולטת לאימוץ הזהות הישראלית ולהסרת הזהויות הקודמות. כיום, בפרספקטיבה של שנים, יכולות עובדות אלה להתפרש גם ככתב האשמה לחברה לא סובלנית ואטומה, שלא ידעה ולא רצתה לדעת כיצד להתמודד עם כאב השואה.

**ניגודים בין דמויותיהן של מיקה ואורי**

מיקה ואורי מסמלים את האוכלוסיות השונות שאכלסו את מדינת ישראל עם קומה. אורי מסמל את דמות הצבר, בעל השורשים (בית, הורים), בעל הזיקה לאדמה ובעל תחושת שייכות, ואילו מיקה היא ניגודו המוחלט. היא הטיפוס הגלותי, הלא-צברי, התלוש, שאינו מחובר לאדמה, ליישוב, ונעדר שורשים מחד, וחזון מאידך. השיחה בין השניים נשמעת כשיח חירשים. היא מדברת על רצונה בפרטיות, בחדר או לפחות בפינה משלה. הוא מדבר על הטרקטור הנכסף, על ההתלבטות אם להפסיק לעבוד בבציר ולעבור לעבודה אחרת. לאורי חשובים המדינה והקיבוץ, החזון, והוא מביע זאת במוחצנות ובביטחון עצמי. מיקה לעומתו מושכת כלפי פנים, החדר, הפינה. יחסה לאורי חרד ורכושני כמעט כמו יחסה לחדר שלהם, והיא מתנגדת שילך לפלמ"ח. התנהגותה של מיקה היא זרה, בלתי אהודה בקיבוץ ובלתי מובנת. ההשוואה לאוכלוסיית [ניצולי השואה](http://he.wikipedia.org/wiki/%D7%A0%D7%99%D7%A6%D7%95%D7%9C%D7%99_%D7%94%D7%A9%D7%95%D7%90%D7%94) שהגיעו לארץ, ולהתמודדותם עם החברה הצברית המחוספסת, היא בלתי נמנעת. בדומה לאותה אוכלוסייה, גם מיקה נדרשת לוותר על המרכיבים הגלותיים, "לשכוח הכול ולהתחיל מחדש", להסתגל למציאות החדשה תוך ויתור על זהותה הקודמת. מותו של אורי בשדה הקרב מצביע על המחיר הכבד שמשלמת החברה הישראלית, מתוך הבנה ומוכנות, ותוך ראיית החזון. לאחר מותו של אורי מחליטה מיקה ללדת את ילדו, דבר שניתן לראות בו את האיחוד וההיטמעות בחברה הקולטת, מחד גיסא, ואת התקווה והציפייה לעתיד חדש וטוב מאידך גיסא. מיקה מתגעגעת. היא מתגגעת לפסנתר שמהווה ייצוג של תרבות שלא שייכת להווי הישראלי אלא לאירופאי. מיקה רוצה בית עם קירות שמייצג יציבות, לאורי יש אוהל- זמני.

כשהם יוצאים לטיול הוא מציע לה חלבה. החלבה מעלה בה אסוציאציות לצפיפות, חוסר אוכל ומצוקה. היא סולדת מהמאכלים הים תיכוניים שאותם אוהב אורי.